Folketing
2008-04-25

Korrekt. Det var også derfor, jeg sagde, at det store men var, at de to formater skal kunne tale sammen. Hvordan og hvorledes man gør det, er jo det, man må se på, når vi har set, hvordan prøveperioden forløber. Om det skal være via en converter eller ej må vi lade være op til diskussion. Det vigtigste må være, at hvis jeg selv laver et ODF-dokument, som jeg sender til SF's it-ordfører, så skal SF's it-ordfører kunne åbne det, selv om SF's it-ordfører normalt ikke arbejder med ODF-dokumenter. Sådan skal selvfølgelig være. Det er selvfølgelig også derfor, jeg har et stort men i den indstilling, jeg har i forbindelse med området.